હટકે પ્રકારના અભિનય માટે જાણીતી બોલિવૂડ અભિનેત્રી કલ્કિ કોચલીન પાસે ફિલ્મોની ઓફર તો ઘણી આવે છે, પરંતુ તે જાતે જ ઓછી ફિલ્મો કરવાનું પસંદ કરે છે. તે કહે છે, મને મારી જાતને હંમેશાં શૂટિંગમાં ખૂંપાવી રાખવી પસંદ નથી. મને એટલું જ કામ કરવું પસંદ છે, જે મારા મનને સુકુન આપે. નાટકોની વાત છે તો હું શરૂઆતથી જ થિયેટર સાથે જોડાયેલી છું. જ્યારે પણ મારી પાસે સમય હોય છે ત્યારે હું થિયેટર કરું છું. કલ્કિ ડિરેક્ટર વિશાલ ભારદ્વાજ સાથે કામ કરવાની દિલથી ઇચ્છા ધરાવે છે. તે કહે છે, હું વિશાલની દિલથી ફેન છું. વિશાલની ફિલ્મો કોમર્શિયલ અને બિનપારંપરિક હોય છે.